སྔོན་མ་ངས་པཎྜི་ཏ་ནེ་ཧེ་རུ་མཇལ་སྐབས་བོད་དོན་སྐོར་འཛམ་གླིང་རྒྱལ་ཚོགས་ལ་ཞུ་རྒྱུའི་སྐོར་སོགས་བཀའ་མོལ་ཞུས་པའི་སྐབས་ལ་བཀའ་མོལ་ཞུ་ས་ལྡི་ལིར་ཧ་རི་རྡར་བྷ་རྡི་ཧའོ་སི་ནང་ལ་ཡིན།དེ་དུས་ནེ་ཧེ་རུས།མ་འོངས་པའི་བོད་ཀྱི་རྩ་དོན་ཟིན་རྒྱུ་དེ་འཛམ་གླིང་རྒྱལ་ཚོགས་ལ་ཐུག་ཡོད་པ་མ་རེད།གང་ལ་ཐུག་ཡོད་དམ་ཟེར་ན།རྒྱ་གར་ནང་ལ་ཡོད་པའི་བོད་པའི་གཞོན་ནུ་འདི་ཚོའི་སློབ་སྦྱོང་ལ་ཐུག་བསྡད་ཡོད་པ་རེད་ཅེས་དེ་དུས་དེ་འདྲ་གསུངས་མྱོང༌།དེ་དངོས་གནས་བདེན་པ་རེད།བོད་སྤྱི་པའི་དོན་དག་ལ་ཆ་བཞག་ན།ཁ་ནས་བོད་རང་བཙན།བོད་ནས་རྒྱ་མི་ཕུད་དགོས་ཞེས་སྐད་འབོད་བྱས་པ་ཡག་པོ་རེད།སྐད་འབོད་དེའི་སེམས་ཤུགས་དེ་འཛིན་གྲྭའི་ནང་ལ་འཁྱེར་ཏེ་ཕྲུ་གུ་གཅིག་ཡིན་ཀྱང༌།དེ་མ་འོངས་པའི་བོད་རང་བཙན་སྒྲུབ་མཁན་ཞིག་དང༌།བོད་ཀྱི་ཐོབ་ཐང་རྩོད་མཁན་ཞིགཐོབ་ཐང་རྩོད་རྒྱུའི་སེམས་ཤུགས་ཡོད་པ་ཞིགཐོབ་ཐང་རྩོད་པའི་ནུས་པ་ལྡན་པ་ཞིག་བཟོ་བསམ་པའི་བསམ་བློ་དེ་འདྲ་ཞིག་འཁྱེར་ནས་སློབ་སྦྱོང་སྤྲོད་དགོས་ཀྱི་འདུག